# **המועצה לייצור ושיווק כותנה בע"מ**

**The Israel Cotton Production & Marketing Board Ltd.**

## רח' נתיבות 3, ת.ד: 384, הרצליה ב' 46103 ISRAEL 3 Netivot St. P.O.Box: 384, Herzlia B’

## טל': 09-9604000 (רב-קווי),פקס: 09-9604030 Tel: 972-9-9604003, Fax: 972-9-9604010

7 בפברואר 2016

למגדלים שלום,
גשמי ברכה יורדים בימים האחרונים. זו העת לסכם את העונה שחלפה ולהתכונן
לעונת 2016 שבפתח.

1. **מהנעשה בשוק
שוק הכותנה** ממשיך לשמור על יציבות יחסית למרות שסובל מהחולשה הכללית במחירי הסחורות כגון גרעינים ונפט. מחירי הבורסה בטוח של 60-65 סנט/ליברה, ואינדקס A בטווח של 65-70 סנט/ליברה. הירידה ביצור העולמי תוביל לירידה במלאי העולמי ובמיוחד במלאי בסין. השוק מצפה למחיר בו יבצעו הסינים מכירה מהמלאי.
בשוק **הסיב הארוך** אנו עדים להמשך הירידה המתונה אך הקבועה במחירי הסיבים ומנגד התאוששות בביקוש.
הכותנה הישראלית נמכרת בטווח של 135-140 סנט/ליברה פימה וכ-120 סנט/ליברה אקלפי.
2. **BCI**אנו שמחים לבשר כי כלל הכותנה הישראלית של עונת 2015 זכתה לאישור התקן העולמי של BCI (היוזמה לכותנה משופרת). אישור זה שהושג במהירות חסרת תקדים הוא עדות לחוזקו ומקצועיותו של ענף הכותנה בישראל.
ברכות לכל העוסקים במלאכה: למגדלים, לפעילים באזורים ובמועצה ובראש ובראשונה,
ליונתן ספנסר.
בכוונתנו להמשיך ולפעול באופן מתמיד לשיפור בתחומי כלכלת הגידול, הקשר לחברה ולסביבה למען ענף ועולם טוב יותר.
3. **מחירון זמני**לידיעון זה מצורף מחיר המחירון הזמני לעונת 2015. בימים הקרובים יועבר לכל מגדל ערך היבול הזמני שלו.
אנו מזכירים כי המחירון הזמני מאופין בגישה שמרנית ולכן יכול לשמש, בתאום עם רואה החשבון, לרישום מלאי הכותנה בדוחות הכספיים. ערך היבול הסופי נקבע בעת סגירת הפול ובמקביל משולמת יתרת החשבון.
4. **כותנה אורגנית – סוף פרק ?**עקב הירידה בביקוש לפימה אורגנית ומלאים שהצטברו, צומצם עד מאד הפער בין מחירי הכותנה האורגנית לכותנה הרגילה. לאור זאת, נקבע כי לא תגודל כותנה אורגנית בעונת 2016. הכותנה האורגנית תרמה רבות לענף בפיתוח שיטות יצירתיות לבקרת השקיה ,לסיום הגידול והתמודדות עם מזיקים מתוך הצורך להמנע משימוש בכימיקלים. נדמה כי כיום הענף כולו הוא יותר "אורגני" ומודע לסביבה.

**5. ארועים** א. כנסים לסיכום העונה יערכו:
 ב-21.2.16 בשעה 09:00 במילואות
 ב-29.2.16 בשעה 08:00 בחפץ חיים

בכנסים ימסרו סיכומים בתחומי הגידול, ההדברה, הניפוט, המיון, כספים, שיווק ועוד.

ב. ארוע לציון 60 שנה למועצת הכותנה בשילוב עם טקס פרסי העשור ע"ש סם המבורג,
 יערך ב-1.3.16 אחה"צ בגן שמואל.
 כל אנשי הענף לדורותיהם מוזמנים.
 **אנו מבקשים מכל המגדלים והאורחים למלא את ולשלוח אלינו הטופס המצורף על מנת
 שנוכל להערך בהתאם.**



בברכה,

  אורי גלעד

 מנכ"ל

אורי-מזכירות/ידיעון/2016